Diari Oficial de la Generalitat Valenciana


Sumari del DOGV 6587, del 16-08-2011 (2011/8207)

Notificació de la sentència dictada en el judici ordinari número 962/2009.
--------------------------------------------------------------------------

### Dades del document

Número de DOGV
:   6587

Data del DOGV
:   16-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8207


Organisme emissor
:   Jutjat de Primera Instància Número 4 de Paterna

Tipus de document
:   Edicte

Notificació de la sentència dictada en el judici ordinari número 962/2009. [2011/8207]  
Procediment ordinari 000962/2009.  
Part demandant: Tejidos y Confecciones Sonseca, SL.  
Part demandada: Nuprotexho, SL.  
Sobre: ordinaris.  
En el judici a què es fa referència s'ha dictat la resolució que té el text que, literalment, és com segueix:   
«Jutjat de Primera Instància i Instrucció número 4 de Paterna  
Procediment ordinari 000962/2009.  
De: Tejidos y Confecciones Sonseca, SL.  
Part demandada: Nuprotexho, SL.  
Procuradora: Amparo Royo Blasco.  
Contra: Nuprotexho, SL.  
Sentència número 101/11  
Paterna, 29 de juny de 2011  
Desamparados Gimeno Salvador, magistrada jutgessa en substitució reglamentària del Jutjat de Primera Instància i Instrucció número 4 de Paterna i partit judicial, he vist aquestes actuacions de judici ordinari per a reclamar una quantitat, seguides en aquest Jutjat amb el número 962/2009, promogudes per la procuradora dels tribunals senyora Royo Blasco, que actua en nom i representació de Tejidos y Confecciones Sonseca, SL, contra la mercantil Nuprotexho, SL, per a reclamar una quantitat per l'import de quaranta-nou mil vint-i-huit euros i trenta-dos cèntims (49.028,32 euros), i atesos els següents:  
  
  
Antecedents de fet:  
Primer. La procuradora dels tribunals senyora Royo Blasco, en la representació que s'ha dit adés, ha formulat una demanda de judici ordinari que per torn de repartiment va correspondre a aquest Jutjat. En aquesta, després d'exposar els fets i els fonaments que va considerar aplicables, acabava sol·licitant que es dictara una sentència per la qual es condemnara la demandada Mercantil Nuprotexho, SL, a pagar la suma de quaranta-nou mil vint-i-huit euros i trenta-dos cèntims (49.028,32 euros), més els interessos legals i les costes del procediment.  
Segon. Una vegada admesa a tràmit la demanda per la interlocutòria de 8 de març de 2010, va ser traslladada al demandat perquè contestara, cosa que no va fer i per això va ser declarat en rebel·lia en data 31 de març de 2011, i es van convocar les parts a l'audiència prèvia que va tindre lloc el 22 de juny de 2011, a la qual únicament va assistir la part actora. La part actora es va ratificar en la demanda i va sol·licitar que es dictara una sentència de conformitat amb el que disposa l'article 429.8 de la Llei d'Enjudiciament Civil.  
Tercer. En la tramitació d'aquest judici s'han observat totes les prescripcions legals en vigor excepte la relativa als terminis per a dictar sentència, atés el cúmul d'assumptes que es tramiten i resolen simultàniament davant d'aquest Jutjat.  
  
Fonaments de dret:  
Primer. L'actor reclama en aquest procediment la quantitat de quaranta-nou mil vint-i-huit euros i trenta-dos cèntims (49.028,32 euros) com a conseqüència de la falta de pagament de peces de vestir confeccionades, en relació amb les factures i albarans i que s'adjunten com a documents número 2 al 29 de la demanda.  
Segon. L'acció exercida en aquest procediment reclama quantitats degudes per la mercantil Nuprotexho, SL. Així plantejada la qüestió, en virtut de l'article 217 de la Llei d'Enjudiciament Civil, correspon a l'actor la càrrega de provar la certesa dels fets dels quals es desprenga l'efecte jurídic corresponent a la pretensió de la demanda.  
  
Per a determinar la quantia reclamada, la part actora presenta com a prova documental les factures i albarans i els intents de cobrament per la demandant que no van ser atesos en la forma deguda, segons consta en els documents 2 al 29 de la demanda.  
Tercer. La rebel·lia en el nostre sistema processal, a diferència del que s'esdevé en l'àmbit anglosaxó, que equival a l'assentiment, o del sistema alemany, que suposa simplement un reconeixement de fets que relleva de prova l'actor, no altera el principi del fet que és a l'actor a qui correspon provar els fets en què fonamenta la seua acció; tanmateix, no pot entendre's que l'actor necessita de forma absoluta acreditar aquests fets, ja que es deixaria en mans del demandat la possibilitat de vore desestimada la demanda amb la postura fàcil d'abstindre's voluntàriament d'assistir i personar-se en el procés; així, en aquest cas, l'actor adjunta documentació on consta el document subscrit i firmat per ambdues parts, on es reconeix el deute contret en virtut de les relacions comercials existents entre ambdues parts, ja que si aquest reconeixement no s'ha produït és a causa de la incompareixença voluntària de les demandades, i es deixaria així a l'arbitri d'aquestes l'eficàcia probatòria del document. Així mateix, el reconeixement que prescriu l'article 1225 del Codi Civil no pot entendre's com el mode exclusiu de determinar l'eficàcia probatòria, sinó que cal valorar circumstàncies concretes que concorren en el procés i la valoració global de les proves, sense que en qualsevol cas la rebel·lia supose un plus en l'activitat probatòria exigible a l'actor enfront d'aquells processos en què el demandat sí que compareix; en aquest cas, del conjunt de la documental aportada es desprén que queda acreditada la relació que unia les parts, així com la falta de pagament que causa la reclamació que s'efectua; per tant, cal estimar la pretensió de l'actor i condemnar els demandats a pagar quaranta-nou mil vint-i-huit euros i trenta-dos cèntims (49.028,32 euros).  
  
  
Tercer. Respecte dels interessos, d'acord amb els articles 1100, 1101 i 1108 del Codi Civil, els demandats han de pagar a l'actor els interessos legals produïts des de la data d'interposició de la demanda, que es calculen sobre la base de l'interés legal de conformitat amb el contracte subscrit.  
Quart. En harmonia amb l'article 394.1 de la Llei d'Enjudiciament Civil, pertoca imposar les costes al demandat.  
  
Dispositiva  
Estime íntegrament la demanda promoguda per la procuradora senyora Royo Blasco, en nom i representació de Tejidos y Confecciones Sonseca, SL, i condemne la mercantil Nuprotexho, SL a pagar a l'actor la quantitat de quaranta-nou mil vint-i-huit euros i trenta-dos cèntims (49.028,32 euros) més els interessos legals, i faig condemna expressa a costes.  
Notifiqueu aquesta resolució a les parts, i feu-los saber que no és ferma, atés que s'hi pot interposar un recurs d'apel·lació de conformitat amb l'article 455 de la Llei d'Enjudiciament Civil, en el termini de cinc dies davant d'aquest Jutjat.  
Deduïu una testimoniança literal d'aquesta sentència, que quedarà en aquestes actuacions, i incloeu-ne l'original en el llibre de sentències.  
Aquesta és la meua sentència, que pronuncie, mane i firme.  
La sentència anterior va ser llegida i publicada pel jutge de primera instància i d'instrucció que la subscriu, mentre celebrava audiència pública en el dia de la seua data. En done fe».  
Atés que es desconeix el domicili o la residència actuals de la part demandada, Nuprotexho, SL, mitjançant la provisió de 5 de juliol de 2011, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana (aquest últim es lliurarà a l'actora perquè el diligencie), per a portar a efecte la notificació de la sentència.  
  
  
Paterna, 5 de juliol de 2011.- La secretària judicial: Raquel García Martín.